
GOBIERNO TA PONE 2.8 MIYON FLORIN DISPONIBEL 
PA INDEXERING PA FUNDACIONNAN 


“Nos a percura pa stabilidad y awor nos ta percurando pa prosperidad y pa 
crea espacio financiero pa yuda esnan cu tin mas mester di dj'e” 

Diahuebs mainta 20 di juni, durante e Conferencia di Prensa 
di Gobierno di Aruba, Prome Minister Evelyn Wever-Croes 
a elabora riba dos topico importante cu ta e indexering pa 
Fundacionnan y areglo di VUT. 


INDEXERING PA FUNDACIONNAN 

Referiendo na e topico di Indexering pa Fundacionnan, Prome 
Minister a indica cu Gobierno a yega na un sistema di indexering 
patrahadonan difundacionan cuta wordo subsidia pa Gobierno. 
Manera ta conoci tin un acuerdo caba cu empleadonan publico 
y enseñansa, pero esnan cu ta traha na un fundacion subsidia 
pa Gobierno no ta empleadonan publico. 

Desde aña 2016, Gabinete Eman a bin cu e sistema di 
“output subsidie” pa e fundacionnan, cu consecuencia cu 
Gobierno no tabata tin control mas riba e aspecto di salario 
di e fundacionnan. Nan mes tabata maneha e salario di nan 
trahadonan. Esaki a trece cune, cu na momento cu bin un 
indexering pa empleadonan publico, esaki no tabata aplica pa 
nan. 


GOBIERNO TA PONE 2.8 MIYON DISPONIBEL 

Mirando e espacio financiero cu tin, Gobierno ta pone 2.8 miyon 
disponibel pa e indexering di trahadonan di fundacionnan. Pa 
cu esaki, cada fundacion mester haci un aplicacion pa bin na 
remarke pa por haya e suma necesario. Cada fundacionnan lo 
haya un carta di nan minister respectivo pa asina por haci nan 
aplicacion pa cu e suma cu nan tin mester, bou e condicion 
cu e placa mester bay pa e indexering di e trahadonan y no 


pa algo otro. E 2.8 miyon florin lo ta poni den e Presupuesto 
Supletorio 2024 cu nota di cambio, y esaki lo wordo trata otro 
siman den Parlamento. Esey ta e cambio den e Presupuesto 
2024 unda ya caba tin e indexering di empleadonan publico y 
enseñansa, e aumento di reparatietoeslag di tur pensionado, 
y di esnan cu ta traha den sector priva cu ta gana menos di 
2500fl, y e aumento di e uitkering pa e gehandicapten. 


DEBER DI CADA FUNDACION 

Prome Minister a indica cu e ayudo di Gobierno aki, ta 
solamente pa aña 2024. Entrante 2025 cada fundacion tin 
e deber pa percura pa tin e fondo disponibel pa paga cada 
trahado, manera ya ta e caso desde 2016. 


APROBACION 
PARLAMENTO 
Otro siman Parlamento di Aruba lo trata e Presupuesto 
Supletorio y e aprobacion di esaki ta hopi importante. Si aproba 
esaki empleadonan publico lo tin nan indexering manera a 
acorda cu nan. Esaki lo ta 11.7% di cual 6% ta wordo paga 
entrante juli 2024, y e adicional 5.7% ta wordo paga entrante 
1 di januari 2025. 


PRESUPUESTO SUPLETORIO DEN 


APRECIO Y RECONOCIMENTO PA ESFUERSONAN DI 
CADA TRAHADO 

Gobierno di Aruba ta reconoce y aprecia e esfuersonan di cada 
trahado durante e temponan dificil unda tawatin un perdida 
di poder di compra considerabel. Actualmente, Gobierno ta 
trahando duro pa crea espacio financiero pa por yuda esnan 
cu tin mas mester di dj'e. 


“Mi kier recorda tur hende cu si Parlamento aproba e 
presupuesto supletorio 2024, empleadonan publico, di 
enseñansa, di fundacionnan, pensionadonan cu ta haya 
reparatietoeslag, esnan cu ta haya gehandicapten uitkering y 
trahadonan den sector priva cu ta gana menos di 2500 florin 
pa luna y ta haya reparatietoeslag, tur lo haya nan respectivo 
aumento entrante juli 2024. Mi ta gradici tur esnan cu a yuda 
nos crea e espacio financiero pa asina nos por yuda tur esnan 
cu tin mas mester di dje”, Prome Minister a expresa. MN 

STABILIDAD 
PROSPERIDAD 
2024 


Gobierno ta pone 2.8 miyon florin disponibel 


Pa trahadonan di fundacion haya ‘indexering’ 
Fundacionnan mester haci aplicacion 


E placa mester bay pa e trahadonan 


STABILIDAD 
PROSPERIDAD 
2024 


Si Parlamento aproba e Presupuesto Supletorio 2024 
- empleadonan publico 
- empleadonan den ensefiansa 
- empleadonan di fundacionnan 
- esnan cu ta haya gehandicapten uitkering 
- pensionadonan cu ta haya reparatie toeslag 
- trahadornan di sector priva cu ta gana te cu 
2.500 florin cu ta haya reparatie toeslag 


Entrante juli lo haya un aumento di nan entrada! 

Prome Minister Evelyn Wever-Croes: 


COMO META PRINCIPAL PA BAHA GASTONAN DI 


PERSONAL, A HABRI VUT PA EMPLEADONAN PUBLICO 
| 


Diahuebs 20 di juni, den e Conferencia di Prensa di Gobierno 
di Aruba Prome Minister Evelyn Wever-Croes a elabora riba e 
topico di VUT y a splica e importancia di esaki. 


KICO TA VUT 
VUT (Vrijwillig Uitdiensttreding) ta un instrumento cu Gobierno 
di Aruba ta aplica ora kier stimula empleadonan publico pa 
tuma e paso pa bay den sector priva of tuma 
retiro cu lo sluit aan na nan pensioen. VUT 
2024 ya ta habri y por haci e peticion te dia 5 di 
Augustus 2024. 


5.000 


MAL MANEHO FINANCIERO NA 2014 

E mandatario ta splica cu gastonan di personal 
di Gobierno tawata un reto pa hopi aña. 
Casualmente den e dianan aki yegando fin 
di juni cuminsando juli bayendo atras 10 afia, 
na afia 2014 ta e diannan cu e KB (Koninklijk 
Besluit) a wordo prepara pa manda Aruba, esaki 
pa motibo di mal maneho financiero den tempo 
di Gabinete di Mike Eman. Akinan a resalta e 

Het aantal personeelsleden is vanaf 2017 per saldo verlaagd van 4.869 tot 4.241. Dat is per saldo 628 FTE 
minder dan bij de start van het BVP, cen verlaging van 13%. 


e LAft, e CAft y asina mes e gastonan e tempo ey no a baha. 


GASTONNAN DI PERSONAL A BAHA 

Contrario por mira cu desde 2017, cu Gabinete Wever-Croes 
a sinta, e gastonan a cuminsa baha. Cantidad di empleadonan 
publico a baha di 4869 na 2017, pa 4241 na fin di 2023, 
indicando un rebaho considerabel. Esaki ta e rebaho netto, 
per saldo, pasobra tin mas persona cu a bin acerca den 
posicionnan “kader”, pero tambe tin mas hende cu a bay, 
pero per saldo por wak cu el a sigui baha. Tambe por mira 
cu e gastonan di personal a baha cu 3% desde cu Gabinete 
Wever-Croes a sinta te presente. Den e Jaarverslag 2023 di 
Ministerio di Asuntonan General por mira e grafico riba esaki y 
mas informacion detaya. 


CONSEHO POSITIVO CAFT 

Na e momento aki e gastonan di personal di Gobierno ta bou 
control. Aruba a haya un bon conseho di CAft recientemente 
riba e presupuesto Supletorio 2024, un conseho impresionante 
unda ta bisa cu Aruba ta cumpliendo cu e normanan y tin e 
gastonan di personal bou control, pero Gobierno mester 
garantisa cu lo sigui tene e gastonan controla. 


“Esey ta un di e motibonan principal cu Gobierno a bolbe habri 
un VUT pasobra e rebaho di e cantidad di personal tin varios 
motibo, pero esun principal ta door di e VUT”, Prome Minister 
a indica. 

Pa mas informacion riba VUT 2024: 
https://hrportaal.drh.gov.aw/2024/05/31/circulaire- 
openstelling-vut-2024/ 

Palesa e Relato Annual 2023: 
https://issuu.com/gabinetewevercroesaruba/docs/ 
jaarverslag_algemene_zaken_2023 


PERSONEELSVERLOOP 2017-2023 


4.869 


4.823 


2017 2018 2019 2020 2021 2022 2023 


tempo ey entre otro cu e gastonan di personal 


Bezetting per eind v/h jaar 4.869 4.823 4.743 4.629 4.518 4.432 4.241 


2017 2018 2019 2020 2021 2022 2023 


-351 -437 -628 


hopi halto. A base di e KB, despues Aruba a haya 

MINISTER 


GINA WERLEMAN A CUMPLI 30 ANA DEN 
SERVICIO DI PAIS ARUBA 


Recientemente Minister di Finansa Xiomara Maduro a ricibi 
na Bestuurskantoor sra. Regina “Gina” Werleman kende a 
cumpli 30 afia di servicio publico. Gina ta 1ste Medewerker 
Interne Controle na Departamento di Finansa. Pa e ocasion 
aki Director di Departamento di Finansa Sr. Derick Werleman y 
Chef IC/AC Sr. Karl Vrolijk tabata presente y director a conta di 
su experencia trahando cu colega Gina y alabes a gradici Gina 
pa su aporte trahando na Departamento di Finansa. 


Di su banda tambe Gina ta contento di e oportunidad pa por 
labora y brinda su talento y profesionalismo na e departamento 
y Pais Aruba. Minister Maduro a gradici Gina pa su loyalidad 
y dedicacion na e servicio publico pa 30 aña y a entreg'e su 
decreto gubernamental y un regalo chikito pa conmemora e 
30 aniversario. Tabata un momento agradabel hunto cu Gina, 
familiarnan y coleganan. MN 

Diasabra dia 15 di juni ultimo Robert Thiel a celebra su 50 afia 
den farandula na the New Chinese Club. Minister di Cultura 
Xiomara Maduro tabata presente y a haci uzo di e oportunidad 
pa por a duna un reconocemento na Robert Thiel. Den su 
discurso minister a repasa un parti di e trayectoria musical 
amplio di Robert “Riba Wiel” Thiel. 


Robert Thiel a nace dia 5 Januari 1958 den e humilde bario 
di Paradera y cu su 12 aña ela siña toca cuarta serca su 
Omo Fernando. Despues e la haya e oportunidad di tuma les 
di musica na Martinus School na Paradera, serca Jufrouw 
Maybeline Arends-Croes cu a caba di yega for di Hulanda. 

E mesun temporada, Robert a haya un vakantie job na Natural 
Bridge y aki ta caminda ela conoce e pianista Jossy Luidens. 
Eynan ela cuminsa siña toca piano ora e tawata trahando. 
Jossy mes tawata siñe con pa pone su dedenan riba piano. 
Despues di 1 aña cu e por a domina e piano basta bon, cu su 
16 aña e tawata toca na Natural Bridge pa e turista-, y localnan 
tur diadomingo. Aki su carera musical como pianista a cuminsa. 


Cu su 17 aña Robert a haya un chens pa toca cu un banda 
musical cu yama Revolucion Latina, bou direcion di Sr. Pedro 
Quandes y Director Martin Quandus, na unda ela toca 10 aña 
cu nan y a graba 2 L.P. na Colombia y un par di 45 na Aruba. 
Despues ela biaha pa Curacao pa trabao y eynan ela siña 
toca trompet serca Papachi Isenia y e dominicano Kilvio 
Fernandez. Robert a forma parti como trompetista pa e banda 
La Tremenda, The Apple, y La Selecion. 


Despues di 5 aña na Curacao e la bolbe bek Aruba y aki ela 
bin toca piano pa La Nueva Fuerza. Na 1988 Robert a lanta 
su mes un banda na aña 1cu yama Grupo Candela, cu a gana 
Cancion di aña y Banda di aña. 

Na aña 1985 Robert a biaha pa Hulanda pa forma parti di e 
banda Sensacion Latina, hunto cu su ruman chikito Efigenio 
Thiel (q.e.p.d), eynan nan a toca hunto. E ora Robert, Efi y 


Albert Albertsz a dicidi di lanta e banda Los Bravos. 


Na 1989 nan bin Aruba pa toca den Carnaval y a bin residencia 
bek. Despues nan a drenta Hotel pa toca pa e turistanan. Na 
1992 Robert a cuminsa toca den Restaurant na Talk of The 
Town, na aña 2000 Robert a bai toca na Restaurant La Dolce 
Vita., despues na 2004 a bai toca den Seaport Casino. Na 
aña 2017 Robert a cuminsa toca free lance na Cas di famia 
hunto cu e cantante Nicole Martines-De Kort. Ademas Robert 
a toca na e.o Peanuts Restaurants, Djispie’s Place, fiesta di 
casamento, fiesta di ricibimento, fiesta di cumpleaños ....etc. 


Na varios ocasion Robert su cancion a sali cancion di aña di 
varios Top di Cancionnan di Fin di Aña. Nos por corda e popular 
cancion cu nos tur a yega di baila y disfruta den fiestanan 
manera “Duna Bo Un Serenata”, cu te dia di awe ta pidi na tur 
fiesta. 


Na casi final di su discurso Minister Maduro a trece dilanti cu pa 
su persona ta un honor ta presente pa duna un reconocimento 
special na nos amigo Robert “Riba Wiel” Thiel pa su 50 aña 
den farandula. E reconocimento ta bisa: Gobierno di Aruba, 
Reconocimento na ROBERT THIEL. Danki pa deleita, mantene 
y promove nos herencia musical pa mas di 50 aña. Minister 
di Finansa y Cultura mr. Xiomara J. Maduro Aruba, 15 di juni 
2024. 


Robert a ricibi su reconocimento bao di apluaso di tur esnan 
presente. Minister Maduro a toca lambe e honor pa duna un 
reconocimiento na varios musico cu durante e ultimo 50 aña a 
acompafiay sostene Robert Thiel durante sutrayectoria musical. 
Tabata un bunita celebracion cu a conta cu presentacion di 
varios banda y amigonan musico di Robert, como tambe Mr. 
Saab cu a bini for di Corsou y tambe presenntacion di Robert 
Thiel su propio yiu Jeon & Friends. 

Un biaha mas pabien y danki na Robert Thiel y famia. E 

En conexion cu celebracion di San Juan - Dera Gay 


MINISTER MADURO DI CULTURA A BISHITA 
COLEGIO SAN HOSE 

Minister di Cultura, Xiomara Maduro, a cuminsa cu e bishitanan ] TR, DI JUANCHO y 
escolar pa asina combersa cu nos muchanan di e fiesta di 为 
cosecha, e celebracion di Dia di San Juan - Dera Gay. 


E mandatario su prome bishita tabata na Colegio San Hose 
unda cu ela bishita klas 1 y 2 di dicho scol pa asina combersa 
cu e muchanan riba kico e celebracion di Dia di San Juan - as Rad 4) bre 

Dera Gay ta encera, poniendo enfasis riba e fiesta di cosecha L hai 
aki cu ta wordo celebra dia 24 di juni proximo. 


Durante su charla, Minister Maduro a pone enfasis riba 
componentenan cu ta forma parti di e celebracion aki manera 
por ehempel e maishi, cunukero, musica, candela, calbas y 
cosecha. Atraves di visualisacion, e mandatario a conta e 
storia di e celebracion di Dia di San Juan pa asina e muchanan 
por keda corda locual ta nos tradicion. 


Minister Maduro ta gradici directora, staff y demas docentenan 
pa e recepcion y ta deseanan di antemano un bunita celebracion 
di Dia di San Juan - Dera Gay. Cultura bo tin cu bib'e y cu bo 
participacion bo ta engrandec'e. MN 

MINISTER 


Minister Geoffrey Wever: 


MEHORACION DI FUNCIONAMENTO DI 
HUURCOMMISSIE AWO ANCRA DEN LEY 


Diahuebs mainta a tuma lugar den parlamento di Aruba e 
reunion pa cambio den regulacion di Huurcommisie. Ta trata 
di un cambio di ley den e titulo 7.4 di e Codigo Civil di Aruba 
(BWA) cu desde 1 september 2021 ta e titulo tocante huurrecht. 
E tarea, podernan y composicion di e huurcommissie ta wordo 
regula den titulo 7.4.4 BWA (artt. 7:253 e.v.). 


Huurcommissie tin un funccion importante pa eherce como 
mediador den casonan di disputa entre huurder y verhuuder. 
E meta di e cambio di ley nobo ta pa promove e funcionamento 
y profesionalisacion di e huurcommissie. Cu e ley nobo, e 
nominacion di e miembronan y secretario ta wordo mara na un 
termino; nombracion no ta pa un termino indefini mas. E punto 
aki den e ley ta pa segura cu regularmente tin "sanger nobo" 
den e comision di conseho, sin afecta e continuidad den e 
comision. Segun e ley aproba, e presidente, e otro miembronan 
y e secretaria por wordo nomina pa un termino di cuater aña y 
por ser renomina pa un solo termino extra di cuater aña. 


Tambe a ancra e rekisitonan pa por bira miembro of secretario 
di huurcommissie den e ley, fortificando cu Huurcommissie 


por keda funcciona profesionalmente, dirigi pa personanan 
capacita den nan area di experticio, sea experticio huridico of 
di engeneria/construccion. 


E ley ta segura tambe cu e minister di asuntonan economico, 
a traves di un LBHAM, tin e herment legal pa por dirigi 
Huurcommissie. Prome cu esaki, aunke e minister di 
asuntonan economico ta responsabel pa Huurcomissie, 
huridicamente e tabata limita den con e por efectua maneho 
dentro di e comision. Cu e decreto aki nos pais den futuro por 
establece reglanan adicional, manera con e organisacion di 
huurcommissie mester opera y raporta na e minister encarga, 
y pues tambe na parlamento. 


Tur e pasonan aki ta pa segura cu Huurcommissie ta bira mas 
accesibel pa personanan, pa tin procesonan structura den nan 
luga pa por segura tambe trato igual di tur caso di disputa. 
Asina Huurcommissie por brinda miho servicio y efectua nan 
trabou cu mas deligencia. Minister Wever ta a gradici tur esnan 
cu a yuda traha riba e ley aki pa por logra haci esaki posibel, y 
miembronan di Parlamento pa e sosten unanime. MN 

MINISTER 


Rocco Tjon a bishita Stichting Elezier, caminda a combersa cu 
clientenan cu a caba di bin bek di nan periodo di rehabilitacion 
den exterior. Gobierno di Aruba tin como compromiso pa sigui 
inverti den e veld di salud mental y adiccion pa asina brinda e 
cuido necesario na tur esnan cu tin mester di esaki. 


Manera ta conoci, e vision ta pa tur hende, cu tin mester di 
cuido y ayudo, por haya esaki na Aruba mes. P'esey e añanan 
cu a pasa, Gobierno di Aruba a y inverti hopi y lo sigui inverti 
pa percura pa e structura ta na luga aki na Aruba mes, pa di e 
forma aki, por trece nos Arubianonan bek Aruba. 


Segun minister Tjon, e ta satisfecho di por wak e alegria den e 
caranan di e personanan cu a bin bek Aruba. Tur esaki a wordo 
haci posibel, danki na henter e veld pa loke ta trata GGZ y 
adiccion, y e trabou grandi cu nan a bin ta eherce. 


Actualmente, tin miho facilidadnan na Aruba, tin mas ekipo cu 
por brinda e ayudo aki, y pa e motibo aki, tin e colaboracion entre 
Stichting Eliezer, Stichting Hunto y Respaldo, pa di e forma aki 
e cuido y guia por wordo brinda na e clientenan. Alabes, tin un 
bon “dagprogramma” hinca den otro, pa e personanan cu ta 
hospeda na Stichting Eliezer. 


Por ultimo, minister Tjon a duna palabranan di pabien y gratitud 
na henter e veld cu ta haci e paso grandinan aki posibel, pa 
asina eleva e calidad di cuido cu ta wordo brinda na clientenan 
cu tin mester di esaki, pa loke ta trata salud mental y adiccion. 

MINISTER 


En conexion cu e MoU firma entre Colegio EPI y ROC 
Mondriaan Sra. Flora van Eck a reuni cu Minister Endy Croes 
pa elabora riba e plan cu tin entre EPI y ROC Mondriaan. SI NTON ISA 
Tambe a elabora riba e ultimo desaroyonan riba tereno di MBO 

na Hulanda. Pa medio di e cooperacion aki Colegio EPI tin 
acceso na Onderwijs Academie, cual ta un plataforma cu ta 


ofrece curso digital pa personal di scol. CONFERENCIA DI PRENSA 
Ademas di esaki, ta desea di crea mas oportunidad pa DI GOBIERNO DI ARUBA 


intercambio “uitwisseling” di e docentenan. Por ultimo, Sra. 
Flora van Eck a duna su compromiso pa sigui asisti Colegio EPI Gabinete Wever-Croes 
cu renobacion di e estudionan y yuda crea mas oportunidad pa 
un ensefiansa flexibel “flexibel onderwijs”. Por ultimo, Minister 


Endy Croes ta gradici Sra. van Eck y ROC Mondnazn pa nan DIALUNA Y DIAHUEBS | 10:00 AM 


esfuerso y dedicacion pa yuda den e proceso aki. I 

MINISTER ENDY CROES TA FELICITA E 
ALUMNONAN DI COLEGIO SAN ANTONIO CU 
NAN PROYECTO NAIK 


Diamars mainta, Minister Endy Croes hunto cu Prome Minister | l | 
Evelyn Wever — Croes a bishita Colegio San Antonio, unda cu 
e alumnonan a presenta nan proyecto di NAIK (natuurkunde 
— informatiekunde). Na yegada e mandatarionan a ricibi un 
caluroso bonbini di cabesante Sr. Gershwin Lee y e docentenan 
di e scol. Despues a dirigi e mandatarionan pa un klas lokaal, 
unda cu e hobennan di klas 1 te cu 4 a haci un demostracion 
interesante di e autonan cu nan a traha. 


Un di e balornan na Colegio San Antonio ta innovacion den 
ensefiansa y na diferente forma e scol ta pone atencion na 
esaki. E hobennan a sifia programa, coding y a sifia traha 
nan propio wega a traves di e sistema y tecnologia moderno. 
“E demostracion tabata asina bunita y impresionante. E 
alumnonan a mustra nan habilidad, creatividad y inteligencia”, 
e mandatario di Enseñansa y Deporte a subraya. Palabra di 
pabien na tur hoben, docente y na Colegio San Antonio cu e 
proyecto piloto aki. “E scol ta desea pa den futuro e materia 
aki bira un vak di examen, cual tin mi sosten”, Minister Endy 
Croes a indica. mm 

MINISTE 


Despues di un reunion positivo cu Siemens Energy 


| 
ay. 
| IO, 


Durante su bishita na Madrid, Minister 
di Energia Glenbert Croes hunto cu 
representantenan di RDA, Web, y Utilities 


Aruba, a reuni cu Siemens Energy, cu ta 
un compania di energia mundialmente 
conoci, pa apoya companianan y paisnan 
den tur loke nan mester pa reduci emision 
di gas, y crea energia mas confiabel, 
pagabel y sostenibel. Tambe, e compania 
aki ta yuda facilita e proceso di transicion 
energetico, produciendo e ekiponan 
necesario. 


Minister Croes a expresa cu despues di | 
reunionnan cu Acciona Energia, Repsol | 
y awor Siemens Energy, e delegacion 
di Aruba a keda sumamente satisfecho, 
ilusiona y cu e speransa y compromiso cu 


e ehecucion di e proyectonan cu Gobierno 
ta bay realisa, den cuadro di e transicion 
energetico, lo ta un enhempel pa mundo y 
di gran beneficio pa pais Aruba. 


E delegacion di Aruba cu a acompaña | 
Minister Croes, tambe tabata presente 
den tur e reunionnan y a uni hunto den 
e implementacion di e Nacional Energy 
Policy, pa asina logra cumpli cu e metanan 
pa reduci emision di carbon pa 2030/2050. 
E ehecucion di Eagle LNG, e realisacion di e Hydrogen Valley, 
ful e proceso pa aumenta e parkenan solar y e parkenan di 
molina pa genera electricidad limpi, ta pasonan importante pa 
por logra yega na e meta principal di crea un ambiente mas 
limpi y sano pa nos ciudadanonan 


Unabes realisa tur e proyectonan aki, Aruba lo bira un gran 
ehempel pa otro paisnan na mundo sigui cana e mesun pasonan 


pa crea un ambiente mas sano, pa nos futuro generacionnan 
por goza di un mundo mas limpi y mas saludabel. 


"Gobierno tin e deber pa traha pa esnan cu ta sigui nos. 
P'esey e compromiso pa traha cu companianan grandi manera 
Siemens Energy, ta duna Aruba e credibilidad, den e rumbo 
cu nos kier encamina, sigurando un miho futuro pa nos pais", 
Minister Croes a expresa. 

JOSELIN CROES NA RECEPCION DI DESPEDIDA 
PA EMBAHADORA DI INDIA 


Director di Gabinete di Minister Plenipotenciario mr. Joselin 
Croes tabata na un recepcion di despedida pa e embahadora 
di India na Hulanda Reenat Sandhu. Como aprecio pa e bon 
relacion entre e embahada di India na Hulanda y Gabinete 
di Minister Plenipotenciario y principalmente cu embahadora 
Sandhu, Joselin Croes a haci entrega di un regalo den nomber 
di Minister Plenipotenciario mr. Ady Thijsen y Gobierno di 
Aruba. Tambe entre e invitadonan tabata tey e Minister 
Plenipotenciario di Sint Maarten Patrice Gumbs. 


Cu su despedida di e puesto na Hulanda, Embahadora Sandhu 
tambe lo bandona e cuerpo diplomatico di India y lo baha cu 
pensioen. 

Departamento di Enseñansa: 


STUDIANTENAN DEN PROCESO PA HAYA 
ARUBALENING MESTER HABRI CUENTA DI 
STUDIANTE NA BANCO LOCAL 


Departamento di Ensefiansa Aruba (DEA), seccion 
Studiefaciliteiten, ta recorda studiantenan cu preparacion pa 
esnan cu lo sigui studia ta inclui varios rekisito importante cu 
tin cu wordo regla mas pronto cu ta posibel. 


CUENTA DI BANCO LOCAL 


Un di e rekisitonan ta habri un cuenta di studiante na un di nos 
banconan local (si e studiante no tin esaki ainda). 


Ta asina cu na momento cu e studiante ta bay haya su 
Arubalening, esaki ta wordo pasa riba un cuenta di banco local 
na nomber di e studiante. E cuenta por ta hunto cu un mayor 
pero e mester ta primeramente na nomber di e studiante. 


Den caso cu ta bay studia den exterior, mester pidi banco pa 
haci esaki un “Non Resident Student Account”. Lo por haci 
esaki mesora ya ta evita di tin cu bolbe pa haci cambio. 


UPLOAD DEN ARUBALENING PORTAL 


Manera cu e cuenta di banco ta cla, e studiante tin cu upload 
un prueba di e cuenta aki den su Arubalening Portal. Riba e 
prueba nos mester por wak e nomber di banco, nomber di e 
studiante y tambe e number di cuenta. 


Tin banco ta pidi un carta di prueba (verklaring) cu e studiante 
lo bay haya Arubalening pa asina nan por habri e cuenta di 
banco pa e studiante. E studiante por pidi e verklaring aki via 
e number di WhatsApp di Arubalening 594 4140 (solamente 
pa WhatsApp). Ora di manda mensahe pidiendo e carta 
(verklaring) pa banco, no lubida di pone bo datonan personal 


(nomber completo y fecha di nacemento) pa asina DEA por 
traha e verklaring. 


E preparacionnan cu tin cu haci prome cu sali pa exterior como 
studiante ta hopi, pero si cuminsa cu nan trempan por keda cla 
cu tur cos na tempo. 


MAS INFORMACION 


Pa cualkier pregunta relaciona cu Arubalening por manda un 
email na arubalening@ea.aw of un whatsapp na 594-4140. 


Pa mas informacion por acudi na nos website ww.ea.aw y busca 
Arubalening (Portal) na letter A den e alfabet menu. Tambe 
ta sugeri studiantenan pa sigui Departamento di Enseñansa 
Aruba riba Facebook y/of Instagram (MEducationAruba pa 
keda na altura di tur informacion. 


Personal di DEA y seccion Studiefaciliteiten ta desea tur 
studiante hopi exito. 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 


